Държавен вестник, бр. 17, 2022 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  17
7. осъществява административно-техни-
ческото обслужване на дейността на ми-
нистъра на икономиката и индустрията по  
ЗАРИДСНПНП; 
8. води регистъра по чл. 16, ал. 1 от  
ЗАРИДСНПНП; 
9. отговаря за публикуването на интернет 
страницата на Министерството на информация 
за необходимите документи за регистрация 
по ЗАРИДСНПНП; 
10. отговаря за съхраняването на докумен-
тацията във връзка с подадени заявления за 
регистрация и на регистрирани лица за срок не  
по-кратък от 10 години от датата на издаване 
на удостоверението за регистрация; 
11. организационно-технически подпомага 
работата на консултативния съвет за сътруд-
ничество между държавните органи и лицата, 
които осъществяват икономически дейности, 
свързани с нефт и продукти от нефтен произход, 
към министъра на икономиката и индустрията; 
12. осъществява взаимодействие с Минис-
терството на енергетиката, Министерството на 
финансите, Министерството на земеделието, 
Министерството на околната среда и водите, 
Изпълнителна агенция „Автомобилна админи-
страция“ и Изпълнителна агенция „Железо-
пътна администрация“, Главна дирекция „По-
жарна безопасност и защита на населението“ 
към Министерството на вътрешните работи, 
Главна дирекция „Борба с организираната 
престъпност“ към Министерството на вътреш-
ните работи, Държавна агенция „Държавен 
резерв и военновременни запаси“, Държав-
ната агенция за метрологичен и технически 
надзор, Българския институт по метрология, 
Агенция „Митници“, Националната агенция 
за приходите и с представителните браншови 
организации на лица, които осъществяват 
икономическите дейности по чл. 2, ал. 1 от 
ЗАРИДСНПНП; 
13. изготвя информация за състоянието на 
регулираните дейности, прави предложения 
за нормативни промени с оглед на функци-
оналната си компетентност, изготвя оценки 
на въздействие, когато това е необходимо; 
14. подпомага дирекция „Икономическа 
политика“ при изпълнението на инициативи 
в областта на по-доброто регулиране и при 
подготовката на конкретни предложения за 
отпадането и/или облекчаването на същест-
вуващи административни режими; 
15. участва в разработването на прогнозите 
и на проектобюджета на Министерството, 
както и в изпълнението на програмите от 
програмния бюджет на Министерството с 
оглед на функционалната си компетентност. 
Раздел IХ
Организация на работата в Министерството
Чл. 35. Вътрешните правила за органи-
зация на дейностите в Министерството, 
пропускателният режим и други специфични 
разпоредби, засягащи дейността на Министер-
ството, се утвърждават с акт на министъра 
по предложение на главния секретар. 
Чл. 36. (1) Работното време на служите-
лите при петдневна работна седмица е 8 часа 
дневно и 40 часа седмично. 
(2) Работното време на служителите по ал. 1 
се определя в границите от 7,30 до 18,30 ч. 
със задължително присъствие в периода от 
10,00 до 16,00 ч. и с обедна почивка 30 минути 
между 12,00 и 13,00 ч. 
(3) Работното време на служителите по 
ал. 1 се определя с вътрешен акт при отчитане 
спецификите на административните звена и 
задължителното отработване на установените 
8 часа дневно. 
(4) Работното време на административните 
звена, които осъществяват административно 
обслужване на гражданите, e от 9,00 до 17,30 ч. 
Чл. 37. Приемното време на министъра 
за изслушване на граждани и представители 
на организации и юридически лица относно 
предложения и сигнали се оповестява на ин-
тернет страницата, както и на указателните 
табла в сградите на Министерството. 
Чл. 38. (1) Приемът на граждани и пред-
ставители на организации и юридически лица 
и изслушването на техните предложения и 
сигнали се извършват в приемната на Ми-
нистерството, като информация за приемните 
дни се оповестява на интернет страницата, 
както и на указателните табла в сградите на 
Министерството. 
(2) Предложенията и сигналите – писмени 
и устни, могат да бъдат подадени лично или 
чрез упълномощен представител. Подадените 
предложения и сигнали се регистрират по ред, 
определен с акт на министъра. 
(3) Не се образува производство по ано-
нимни предложения и сигнали, както и по 
сигнали, отнасящи се до нарушения, извър-
шени преди повече от две години. 
(4) За анонимни предложения и сигнали се 
считат тези, в които не са посочени: 
1. трите имена и адрес – за физически лица; 
2. наименованието на организацията или 
юридическото лице, изписани на български 
език, седалището и последният посочен в 
съответния регистър адрес на управление и 
електронният адрес, ако има такъв; 
3. предложения и сигнали, които, въпреки 
че съдържат реквизитите по т. 1 и 2, не са 
подписани от автора или от негов предста-
вител по закон или пълномощие. 
(5) За сигнали, отнасящи се до наруше-
ния, извършени преди повече от две години, 
се считат тези, които се отнасят за факти 
и събития, случили се преди повече от две 
календарни години преди подаването или за-
явяването на сигнала, установено чрез датата 
на подаването или заявяването в приемната 
или в деловодството на Министерството.